CELEX: 32009D0960
Language: el
Date: 2009-12-14 00:00:00
Title: Απόφαση της Επιτροπής, της 14ης Δεκεμβρίου 2009 , για την τροποποίηση της απόφασης 2004/407/ΕΚ της Επιτροπής όσον αφορά την έγκριση εισαγωγών φωτογραφικής ζελατίνης στην Τσεχική Δημοκρατία [κοινοποιηθείσα υπό τον αριθμό Ε(2009) 9899]

16.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 330/82
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Δεκεμβρίου 2009
   για την τροποποίηση της απόφασης 2004/407/ΕΚ της Επιτροπής όσον αφορά την έγκριση εισαγωγών φωτογραφικής ζελατίνης στην Τσεχική Δημοκρατία
   [κοινοποιηθείσα υπό τον αριθμό Ε(2009) 9899]
   (Τα κείμενα στην τσεχική, ολλανδική, αγγλική, γαλλική και γερμανική γλώσσα είναι τα μόνα αυθεντικά)
   (2009/960/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (1), και ιδίως το άρθρο 4 παράγραφος 4 και το άρθρο 32 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1774/2002 απαγορεύει την εισαγωγή και διαμετακόμιση ζωικών υποπροϊόντων και επεξεργασμένων προϊόντων στην Ένωση, εκτός εάν εγκρίνονται σύμφωνα με τον εν λόγω κανονισμό.
            
         
               (2)
            
            
               Η απόφαση 2004/407/ΕΚ της Επιτροπής, της 26ης Απριλίου 2004, για μεταβατικούς κανόνες υγιεινής και πιστοποίησης σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά την εισαγωγή φωτογραφικής ζελατίνης από ορισμένες τρίτες χώρες (2) προβλέπει, κατά παρέκκλιση από την απαγόρευση του κανονισμού (ΕΚ) αριθ. 1774/2002, ότι το Βέλγιο, το Λουξεμβούργο, οι Κάτω Χώρες και το Ηνωμένο Βασίλειο μπορούν να εγκρίνουν την εισαγωγή ειδικής ζελατίνης που προορίζεται αποκλειστικά για τη φωτογραφική βιομηχανία («φωτογραφική ζελατίνη»), σε συμμόρφωση με την εν λόγω απόφαση.
            
         
               (3)
            
            
               Η απόφαση 2004/407/ΕΚ προβλέπει ότι η εισαγωγή φωτογραφικής ζελατίνης επιτρέπεται μόνο από τις τρίτες χώρες που απαριθμούνται στο παράρτημα της εν λόγω απόφασης, δηλαδή από την Ιαπωνία και από τις Ηνωμένες Πολιτείες της Αμερικής. Σύμφωνα με την εν λόγω απόφαση, οι εισαγόμενες αποστολές πρέπει να μεταφέρονται στο εργοστάσιο προορισμού υπό αυστηρούς όρους διοχέτευσης, με στόχο την πρόληψη των πιθανών κινδύνων για τη δημόσια υγεία και για την υγεία των ζώων.
            
         
               (4)
            
            
               Η Τσεχική Δημοκρατία υπέβαλε αίτηση για την έγκριση εισαγωγών φωτογραφικής ζελατίνης από τις εν λόγω τρίτες χώρες σε εργοστάσιο στην επικράτειά της. Η Τσεχική Δημοκρατία επιβεβαίωσε ότι οι αυστηροί όροι διοχέτευσης σύμφωνα με την απόφαση 2004/407/ΕΚ θα εφαρμόζονται με σκοπό την πρόληψη των πιθανών κινδύνων για την υγεία.
            
         
               (5)
            
            
               Κατά συνέπεια, και εκκρεμούσας της επανεξέτασης των τεχνικών απαιτήσεων για την εισαγωγή ζωικών υποπροϊόντων σύμφωνα με τον αναθεωρημένο κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (3), σχετικά με τα ζωικά υποπροϊόντα, πρέπει να επιτραπεί στην Τσεχική Δημοκρατία να εγκρίνει την εισαγωγή φωτογραφικής ζελατίνης σύμφωνα με τους όρους που διατυπώνονται στην απόφαση 2004/407/ΕΚ. Ωστόσο, για γεωγραφικούς λόγους, οι εν λόγω εισαγωγές μπορεί να πραγματοποιηθούν μέσω της Γερμανίας.
            
         
               (6)
            
            
               Συνεπώς, η απόφαση 2004/407/ΕΚ πρέπει να τροποποιηθεί ανάλογα.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2004/407/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Παρέκκλιση όσον αφορά την εισαγωγή φωτογραφικής ζελατίνης
               Κατά παρέκκλιση από το άρθρο 29 παράγραφος 1 του κανονισμού (ΕΚ) αριθ. 1774/2002, το Βέλγιο, η Τσεχική Δημοκρατία, το Λουξεμβούργο, οι Κάτω Χώρες και το Ηνωμένο Βασίλειο επιτρέπουν την εισαγωγή ζελατίνης, η οποία παράγεται από υλικά που περιέχουν σπονδυλική στήλη βοοειδών, υλικά τα οποία κατατάσσονται στην κατηγορία 1 σύμφωνα με τον εν λόγω κανονισμό, με αποκλειστικό προορισμό τη φωτογραφική βιομηχανία (φωτογραφική ζελατίνη), σύμφωνα με την παρούσα απόφαση.».
            
         
               2)
            
            
               Το άρθρο 9 αντικαθίσταται από το ακόλουθο κείμενο:
               «Άρθρο 9
               Αποδέκτες
               Η παρούσα απόφαση απευθύνεται στο Βασίλειο του Βελγίου, στην Τσεχική Δημοκρατία, στο Μεγάλο Δουκάτο του Λουξεμβούργου, στο Βασίλειο των Κάτω Χωρών και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.».
            
         
               3)
            
            
               Τα παραρτήματα I και III τροποποιούνται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει από την 1η Ιανουαρίου 2010.
   Άρθρο 3
   Η παρούσα απόφαση απευθύνεται στο Βασίλειο του Βελγίου, στην Τσεχική Δημοκρατία, στο Μεγάλο Δουκάτο του Λουξεμβούργου, στο Βασίλειο των Κάτω Χωρών και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 14 Δεκεμβρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 273 της 10.10.2002, σ. 1.
   
      (2)  ΕΕ L 151 της 30.4.2004, σ. 11.
   
      (3)  ΕΕ L 300 της 14.11.2009, σ. 1.
   
      ΠΑΡΑΡΤΗΜΑ
      Τα παραρτήματα I και III τροποποιούνται ως εξής:
      
                  1.
               
               
                  Το παράρτημα I αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ I
                     
                        ΤΡΙΤΕΣ ΧΩΡΕΣ ΚΑΙ ΜΟΝΑΔΕΣ ΠΡΟΕΛΕΥΣΗΣ, ΚΡΑΤΗ ΜΕΛΗ ΠΡΟΟΡΙΣΜΟΥ, ΣΥΝΟΡΙΑΚΟΙ ΣΤΑΘΜΟΙ ΕΛΕΓΧΟΥ ΠΡΩΤΗΣ ΕΙΣΟΔΟΥ ΣΤΗΝ ΕΝΩΣΗ ΚΑΙ ΕΓΚΕΚΡΙΜΕΝΑ ΕΡΓΟΣΤΑΣΙΑ ΦΩΤΟΓΡΑΦΙΚΟΥ ΥΛΙΚΟΥ
                     
                     
                                 Τρίτη χώρα προέλευσης
                              
                              
                                 Μονάδες προέλευσης
                              
                              
                                 Κράτος μέλος προορισμού
                              
                              
                                 Συνοριακοί σταθμοί ελέγχου πρώτης εισόδου στην Ένωση
                              
                              
                                 Εγκεκριμένα εργοστάσια φωτογραφικού υλικού
                              
                           
                                 Ιαπωνία
                              
                              
                                 
                                             Nitta Gelatin Inc.
                                          
                                       
                                             2-22 Futamata
                                          
                                       
                                             Yao-City, Osaka
                                          
                                       
                                             581 – 0024 Japan
                                          
                                       
                                             Jellie Co. ltd.
                                          
                                       
                                             7-1, Wakabayashi 2-Chome,
                                          
                                       
                                             Wakabayashi-ku,
                                          
                                       
                                             Sendai-city, Miyagi,
                                          
                                       
                                             982 Japan
                                          
                                       
                                             NIPPI Inc. Gelatin Division
                                          
                                       
                                             1 Yumizawa-Cho
                                          
                                       
                                             Fujinomiya City Shizuoka
                                          
                                       
                                             418 — 0073 Japan
                                          
                                       
                              
                                 Κάτω Χώρες
                              
                              
                                 Ρότερνταμ
                              
                              
                                 
                                             FUJIFILM Europe B.V.,
                                          
                                       
                                             Oudenstaart 1
                                          
                                       
                                             5047 TK Tilburg,
                                          
                                       
                                             Κάτω χώρες
                                          
                                       
                           
                                 
                                             Nitta Gelatin Inc.
                                          
                                       
                                             2-22 Futamata
                                          
                                       
                                             Yao-City, Osaka
                                          
                                       
                                             581 — 0024, Japan
                                          
                                       
                              
                                 Ηνωμένο Βασίλειο
                              
                              
                                 Liverpool
                                 Felixstowe
                              
                              
                                 
                                             Kodak Ltd Headstone Drive, Harrow, MIDDX
                                          
                                       
                                             HA4 4TY,
                                          
                                       
                                             Ηνωμένο Βασίλειο
                                          
                                       
                           
                                 Τσεχική Δημοκρατία
                              
                              
                                 Αμβούργο
                              
                              
                                 
                                             FOMA BOHEMIA spol. s r.o.
                                          
                                       
                                             Jana Krušinky 1604
                                          
                                       
                                             501 04 Hradec Králove,
                                          
                                       
                                             Τσεχική Δημοκρατία
                                          
                                       
                           
                                 Ηνωμένες Πολιτείες της Αμερικής
                              
                              
                                 
                                             Eastman Gelatine Corporation,
                                          
                                       
                                             227 Washington Street,
                                          
                                       
                                             Peabody, MA, 01960 USA
                                          
                                       
                                             Gelita North America,
                                          
                                       
                                             2445 Port Neal Industrial Road Sergeant Bluff, Iowa, 51054 USA
                                          
                                       
                              
                                 Λουξεμβούργο
                              
                              
                                 Αμβέρσα
                                 Zaventem
                                 Λουξεμβούργο
                              
                              
                                 
                                             DuPont Teijin
                                          
                                       
                                             Luxembourg SA
                                          
                                       
                                             PO Box 1681
                                          
                                       
                                             L 1016
                                          
                                       
                                             Λουξεμβούργο
                                          
                                       
                           
                                 Ηνωμένο Βασίλειο
                              
                              
                                 Liverpool
                                 Felixstowe
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow, MIDDX HA4 4TY,
                                          
                                       
                                             Ηνωμένο Βασίλειο
                                          
                                       
                           
                                 
                                             Eastman Gelatine Corporation, 227 Washington Street,
                                          
                                       
                                             Peabody, MA, 01960 USA
                                          
                                       
                              
                                 Τσεχική Δημοκρατία
                              
                              
                                 Αμβούργο
                              
                              
                                 
                                             FOMA BOHEMIA spol. s r.o.
                                          
                                       
                                             Jana Krušinky 1604
                                          
                                       
                                             501 04 Hradec Králove,
                                          
                                       
                                             Τσεχική Δημοκρατία»
                                          
                                       
                           
               
            
                  2.
               
               
                  Το παράρτημα ΙΙΙ αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ III
                     
                        ΥΠΟΔΕΙΓΜΑΤΑ ΥΓΕΙΟΝΟΜΙΚΩΝ ΠΙΣΤΟΠΟΙΗΤΙΚΩΝ ΓΙΑ ΤΗΝ ΕΙΣΑΓΩΓΗ ΤΕΧΝΙΚΗΣ ΖΕΛΑΤΙΝΗΣ ΑΠΟ ΤΡΙΤΕΣ ΧΩΡΕΣ, Η ΟΠΟΙΑ ΠΡΟΟΡΙΖΕΤΑΙ ΝΑ ΧΡΗΣΙΜΟΠΟΙΗΘΕΙ ΣΤΗ ΦΩΤΟΓΡΑΦΙΚΗ ΒΙΟΜΗΧΑΝΙΑ
                     
                     
                        Σημειώσεις
                     
                     
                                 α)
                              
                              
                                 Τα κτηνιατρικά πιστοποιητικά για την εισαγωγή τεχνικής ζελατίνης που πρόκειται να χρησιμοποιηθεί από τη φωτογραφική βιομηχανία εκδίδονται από τη χώρα εξαγωγής βάσει του υποδείγματος που περιλαμβάνεται στο παράρτημα ΙΙΙ. Περιλαμβάνουν τις βεβαιώσεις που απαιτούνται για όλες τις τρίτες χώρες και, κατά περίπτωση, τις συμπληρωματικές εγγυήσεις που απαιτούνται για την τρίτη χώρα ή το τμήμα της επικράτειάς της που πραγματοποιεί την εξαγωγή.
                              
                           
                                 β)
                              
                              
                                 Το πρωτότυπο κάθε πιστοποιητικού αποτελείται από ένα μόνο φύλλο, διπλής όψης, ή, εάν απαιτείται περισσότερο κείμενο, καταρτίζεται έτσι ώστε όλες οι αναγκαίες σελίδες να αποτελούν ενιαίο και αδιαίρετο σύνολο.
                              
                           
                                 γ)
                              
                              
                                 Το πιστοποιητικό συντάσσεται σε μία τουλάχιστον από τις επίσημες γλώσσες του κράτους μέλους της ΕΕ στον συνοριακό σταθμό του οποίου θα διενεργηθεί ο έλεγχος και του κράτους μέλους προορισμού της ΕΕ. Ωστόσο, τα εν λόγω κράτη μέλη δύνανται, εφόσον είναι αναγκαίο, να επιτρέψουν τη σύνταξη του κειμένου σε άλλες γλώσσες, συνοδευόμενου από επίσημη μετάφραση.
                              
                           
                                 δ)
                              
                              
                                 Εάν για λόγους ταυτοποίησης των μερών της παρτίδας, επισυνάπτονται στο πιστοποιητικό πρόσθετες σελίδες, οι σελίδες αυτές θεωρείται επίσης ότι αποτελούν μέρος του πρωτότυπου πιστοποιητικού με την επίθεση της υπογραφής και της σφραγίδας του επίσημου κτηνιάτρου που εκδίδει το πιστοποιητικό σε καθεμία από τις σελίδες.
                              
                           
                                 ε)
                              
                              
                                 Όταν το πιστοποιητικό, συμπεριλαμβανομένων των πρόσθετων πινάκων που αναφέρονται στο στοιχείο δ), αποτελείται από περισσότερες από μία σελίδες, κάθε σελίδα αριθμείται –(αριθμός σελίδας) από (συνολικός αριθμός σελίδων)– στο κάτω μέρος της και φέρει στο επάνω μέρος της τον κωδικό αριθμό του πιστοποιητικού που έχει δοθεί από την αρμόδια αρχή.
                              
                           
                                 στ)
                              
                              
                                 Το πρωτότυπο πιστοποιητικό πρέπει να συμπληρώνεται και να υπογράφεται από επίσημο κτηνίατρο. Κατά τη συμπλήρωση και υπογραφή του πιστοποιητικού, οι αρμόδιες αρχές της χώρας εξαγωγής διασφαλίζουν ότι τηρούνται αρχές πιστοποίησης ισοδύναμες με αυτές που ορίζονται στην οδηγία 96/93/ΕΚ του Συμβουλίου.
                              
                           
                                 ζ)
                              
                              
                                 Το χρώμα της μελάνης της υπογραφής πρέπει να είναι διαφορετικό από το χρώμα της εκτύπωσης. Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.
                              
                           
                                 η)
                              
                              
                                 Το πρωτότυπο πιστοποιητικό πρέπει να συνοδεύει την αποστολή στο συνοριακό σταθμό ελέγχου της ΕΕ και έως την άφιξή της στο εργοστάσιο φωτογραφικού υλικού προορισμού.